Държавен вестник, бр. 99, 2020 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  99
§ 12. В чл. 25, ал. 1 се правят следните 
изменения:
1. В основния текст думите „Научноизсле­
дователският институт по криминалистика“ 
се заменят с „Националният институт по 
криминалистика“.
2. Точка 8 се изменя така:
„8. отговарят за научно-приложната, учеб­
ната и методическата дейност в институтите;“.
§ 13. Член 29 се изменя така:
„Чл. 29. (1) Териториалните звена на дирек­
циите в ГДЖСОБТ се ръководят от началници, 
които са пряко подчинени на директора на 
съответната дирекция в ГДЖСОБТ и:
1. осъществяват общото и непосредственото 
ръководство, като ръководят, планират, орга­
низират и отговарят за дейността на звената;
2. организират изпълнението на задачите, 
поставени от горестоящите им органи;
3. отговарят пред директора на съответната 
дирекция в ГДЖСОБТ за дейността на ръко­
водените от тях звена;
4. осъществяват взаимодействие на съответ­
ната територия с други структури на МВР, с 
други органи на държавна власт и на местното 
самоуправление съобразно функционалната си 
компетентност;
5. отговарят за стопанисването на предос­
тавените на звеното имоти и вещи – държавна 
собственост.
(2) Началниците на звената зонални жан­
дармерийски управления налагат администра­
тивни наказания и прилагат принудителни 
административни мерки в предвидените от 
закон случаи.
(3) В изпълнение на функциите си начал­
ниците по ал. 1 издават заповеди.“
§ 14. В глава трета наименованието на раздел 
I се изменя така:
„Главни и областни дирекции“.
§ 15. В чл. 35, ал. 3 се правят следните из­
менения и допълнения:
1. В т. 2 пред думата „осъществява“ се до­
бавя „организира и“.
2. Точка 3 се изменя така:
„3. извършва дейност по охрана, включи­
телно с използване на сигнално-охранителна 
техника, на обекти на МВР;“.
3. В т. 4 думите „в пресичането на терорис­
тични действия и“ се заличават.
4. Точка 7 се изменя така:
„7. извършва дейност по охрана на лица, 
когато са създадени звена по чл. 44 от ЗМВР;“.
5. Създава се т. 9:
„9. реагира при критични ситуации вслед­
ствие на престъпна дейност и участва в специ­
ални операции с висока степен на риск, когато 
са създадени звена по чл. 44 от ЗМВР.“
§ 16. Член 37 се изменя така:
„Чл. 37. (1) Главна дирекция „Жандармерия, 
специални операции и борба с тероризма“ е 
национална специализирана структура за осъ­
ществяване на дейностите по чл. 6, ал. 1, т. 2 
и 6 – 9 от ЗМВР.
(2) Силите и средствата на ГДЖСОБТ се 
ползват от структурите на МВР при условия и 
по ред, определени със заповед на министъра 
на вътрешните работи.“
§ 17. Създават се чл. 37а – 37в:
„Чл. 37а. (1) Главна дирекция „Жандарме­
рия, специални операции и борба с терори­
зма“ самостоятелно или съвместно с други 
структури на МВР осъществява международно 
сътрудничество.
(2) При осъществяване на международното 
сътрудничество по ал. 1 органите на ГДЖСОБТ:
1. организират и осъществяват взаимодейст­
вието със съответните служби на други държави 
и международни организации по направление 
на дейност; 
2. събират, обработват, съхраняват и пре­
доставят информация за двустранното и мно­
гостранното сътрудничество по направление 
на дейност.
Чл. 37б. (1) Дирекция „Жандармерия“ в 
ГДЖСОБТ е специализирана структура за 
опазване на обществения ред, охрана на масови 
мероприятия, овладяване на масови безредици, 
пресичане на терористични действия, охрана 
на обекти и лица.
(2) За изпълнение на дейностите по ал. 1 
дирекция „Жандармерия“ в ГДЖСОБТ:
1. опазва обществения ред при провеждане 
на масови мероприятия;
2. възстановява, поддържа и опазва общест­
вения ред при масови безредици;
3. опазва обществения ред при кризи;
4. осъществява превантивна дейност по 
предотвратяване и пресичане на престъпления 
и опазване на обществения ред;
5. оказва съдействие на органите на другите 
главни дирекции и на областните дирекции по 
опазване на обществения ред;
6. участва в полицейски операции или съв­
местни операции с други държавни органи;
7. осъществява охрана на служители в ад­
министрацията на органи на държавна власт 
при наличието на конкретна застрашеност във 
връзка с упражняване на функциите им;
8. оказва съдействие на други държавни 
органи или длъжностни лица, когато противо­
законно се пречи на тяхната дейност;
9. осъществява охрана на обекти по чл. 92, 
ал. 1 и 2 от ЗМВР, обекти на МВР и диплома­
тически представителства;
10. осъществява охрана на специални товари;
11. участва в осъществяването на контрол 
за спазването на правилата за движение по 
пътищата извън населените места;
12. охранява и лицата по чл. 20 или 22 от 
Закона за Националната служба за охрана след 
решение на комисията по чл. 23 от същия закон 
въз основа на заявление от съответното лице.
(3) Използването на силите и средствата на 
дирекция „Жандармерия“ за изпълнение на 
дейностите по ал. 2 се разрешава с писмена 
заповед на директора на ГДЖСОБТ или ди­
ректора на дирекция „Жандармерия“.